
Številka: 6032-3/2017/
Datum: 21. 2. 2019
Na podlagi drugega odstavka 223. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13; v nadaljevanju: ZUP) zaradi poprave pisne pomote je svet Nacionalne agencije Republike Slovenije za kakovost v visokem šolstvu v zadevi akreditacije spremembe visokošolskega zavoda Fakultete za logistiko Univerze v Mariboru na 136. seji dne 21. 2. 2019 sprejel naslednji
SKLEP

o popravku odločbe št. 6032-3/2017/12
1. V odločbi številka 6032-3/2017/12 z dne 15. 11. 2018, ki jo je sprejel svet Nacionalne agencije Republike Slovenije za kakovost v visokem šolstvu na 133. seji, se v 3. vrstici 1. točke izreka besedilo »Kardeljeva ploščad 27« popravi tako, da se glasi: »Kardeljeva ploščad 27a«. V 8. vrstici 4. odstavka obrazložitve se besedilo »na Kardeljevi ploščadi 27« popravi tako, da se glasi: »na Kardeljevi ploščadi 27a«.
2. Stroški v tem postopku niso nastali.

Obrazložitev:
Svet Nacionalne agencije Republike Slovenije za kakovost v visokem šolstvu (v nadaljevanju: svet agencije) je v odločbi, navedeni v izreku tega sklepa, na zahtevo Univerze v Mariboru, Slomškov trg 15, 2000 Maribor, ki jo zastopa rektor prof. dr. Zdravko Kačič,, (v nadaljevanju: stranka) odločal o akreditaciji sprememb visokošolskega zavoda Fakultete za logistiko Univerze v Mariboru, in sicer o akreditaciji dislocirane enote. V izreku in obrazložitvi odločbe je pomotoma zapisan naslov dislocirane enote. 
V 3. vrstici 1. točke izreka se besedilo »Kardeljeva ploščad 27« popravi tako, da se glasi: »Kardeljeva ploščad 27a«. V 8. vrstici 4. odstavka obrazložitve se besedilo »na Kardeljevi ploščadi 27« popravi tako, da se glasi: »na Kardeljevi ploščadi 27a«.
Na 136. seji 21. 2. 2018 je svet agencije sprejel sklep o popravku odločbe, kot je navedeno v 1. točki izreka tega sklepa.
Zaradi poprave pisne pomote v odločbi je treba izdati sklep o popravi pomote v skladu z drugim odstavkom 223. člena ZUP.

Na podlagi 118. člena ZUP organ v odločbi odloči o stroških postopka, kdo trpi stroške postopka, koliko znašajo ter komu in v katerem roku jih je treba plačati. Če se postopek konča s sklepom, se o stroških odloči v tem sklepu.

POUK O PRAVNEM SREDSTVU:
Zoper ta sklep je dovoljena pritožba v 30 dneh od vročitve sklepa. Pritožba se vloži pri Nacionalni agenciji Republike Slovenije za kakovost v visokem šolstvu, Slovenska cesta 9, 1000 Ljubljana, pisno ali ustno na zapisnik ali pa se pošlje priporočeno po pošti. Če je pritožba poslana priporočeno po pošti, se šteje, da je prispela pravočasno, če je oddana na pošto zadnji dan pritožbenega roka. O pritožbi bo odločala pritožbena komisija Nacionalne agencije Republike Slovenije za kakovost v visokem šolstvu. 

Izdaja tega sklepa je oproščena plačila takse po 5. točki 28. člena Zakona o upravnih taksah (Uradni list RS, št. 106/2010-UPB5).

Vročiti:
· Univerza v Mariboru, Slomškov trg 15, 2000 Maribor, osebna vročitev.

